Sudjenje Slobodanu Miloševiću. 23/7/02 - 2002-07-23
Pred Haškim tribunalom svjedoči Dragan Karleuša koji je vodio istragu o hladnjači natovarenoj leševima i masovnim grobinicama u Srbiji.
Juče je svjedočenje na sudjenju Slobodanu Miloševiću započeo kapetan Dragan Karleuša, zvaničnik uprave za borbu protiv organizovanog kriminala MUP Srbije, koji je vodio istragu o kamionu-hladnjači natovarenoj leševima, što je aprila 1999. isplivala iz Dunava, kao i o masovnim grobnicama koje su prošle godine pronadjene na teritoriji Srbije. Prezentirajući sudu rezultate te istrage, Karleuša je izjavio da je su u hladnjači bili 86 lesseva muškaraca, žena i djece; da su ti leševi pretovareni na kamione i tajno prebačeni u Batajnicu, gdje su zakopani u masovnu grobnic,; a da je hladnjača zapaljena i raznijeta eksplozivom. Karleuša je, uz ovo, svjedočio i o sastancima na kojima je bilo riječi o uklanjanju tragova kosovskih zločina. Prvi je marta 1999. održan u kabinetu Miloševića, a prisustvovali su i tadašnji ministar unutrašnjih poslova, Vlajko Stojiljković i policijski generali Vlastimir Djordjević i Rade Marković. Prema izjavi koju je beogradskim istražiteljima dao general Marković (čije se svjedočenje u Hagu očekuje ove sedmice), na sastanku se razgovaralo o "asanaciji terena" i "potrebi uklanjanja tragova koji bi mogli da budu predmet interesovanja Haškog tribunala." Na drugom sastanku, u kabinetu ministra Stojiljkovića, dogovarano je kako da se realizuju zadaci dobijeni u Miloševićevom kabinetu; dok je na trećem sastanku - u Gradskom odboru SPS-a bilo riječi o tome kako da se lokalnim organima na Kosovu pomogne u "asanaciji terena", odnosno uklanjanju tragova zločina. Slobodan Milošević je danas negirao navode po kojima je na sastanku u svom kabinetu izdao nalog policijskim generalima da sa Kosova uklone tragove zločina. Svjedok optužbe, Dragan Karleuša, ostao je, medjutim, pri jučerašnjem iskazu, tvrdeći kako je izjavu o sadržaju sastanka još prošle godine dao i biši načelnik Državne bezbjednosti MUP-a Srbije, Radomir Marković. Milošević je, tokom unakrsnog ispitivanja, sugerirao da je na tom sastanku govoreno o zakonskom postupku asanacije bojišta i da on, kao tadašnji šef države, nije mogao naložiti uklanjanje tragova zločina. On je kazao kako su žrtve iz hladnjače mogli biti ljudi koje je preko granice s Rumunjskom švercovala lokalna banda, koja je kasnije "oblikovala cijeli slučaj". Bivši jugoslavenski predsjednik je, uz to, više puta ustvrdio kako je "slučaj hladnjača" poslužio kao svojevrsna priprema za njegovo "nelegalno i kriminalno" izručenje Haškom tribunalu.